Diari Oficial de la Generalitat Valenciana


Sumari del DOGV 3686, del 11-02-2000 (2000/855)

Procediment judicial sumari del número 731/1998. Cèdula de notificació.
-----------------------------------------------------------------------

### Dades del document

Número de DOGV
:   3686

Data del DOGV
:   11-02-2000

Secció del DOGV
:   IV. ADMINISTRACIÓ DE JUSTÍCIA - E) ALTRES ASSUMPTES JUDICIALS

Número del document
:   2000/855


Organisme emissor
:   Jutjat de Primera Instància Número 1 de València

Tipus de document
:   Anunci

Procediment judicial sumari del número 731/1998. Cèdula de notificació. [2000/Q855]
  
María Pilar Cerdán Villalba, magistrada jutgessa accidental de Primera Instància número 1 de València, mitjançant aquest edicte, faig saber:
  
Que en aquest jutjat se segueixen actuacions, procediment judicial sumari del número 731/1998, promogudes per l'entitat Banco Español de Crédito, SA, representada per la procuradora Encarnación Díaz Palacio, contra el senyor Joaquín García Sánchez. En aquestes actuacions he acordat traure a la venda en pública subhasta per primera vegada i pel termini de 20 dies, els béns especialment hipotecats que a continuació s'indiquen. La realització de la subhasta es farà el dia 27 de març de 2000, a les 11.00 hores, a la sala d'audiència d'aquest jutjat, i si se suspén per causa de força major, es farà a l'endemà a la mateixa hora, i en successius dies si es repeteix o persisteix aquest impediment, amb les condicions establides en l'article 131 de la Llei Hipotecària i les següents.
  
1. Val de tipus per a la subhasta el pactat per les parts a l'escriptura d'hipoteca i no s'admetran postures inferiors al tipus esmentat.
  
2. Per a prendre part a la subhasta, els licitadors hauran de consignar el 50% del tipus, mitjançant l'ingrés en el compte corrent número 4439 del Banco Bilbao-Vizcaya, urbana Colom, número 39, que aquest jutjat té obert, sense que s'admeta cap postor que no aporte el corresponent resguard d'ingrés.
  
3. Les actuacions i el certificat del registre a què fa referència la regla quarta, romandran exposats al públic a la Secretaria perquè els puguen examinar els qui desitgen prendre part a la subhasta, i s'entendrà que tots els licitadors accepten com a bastant la titulació i que les càrregues o gravàmens anteriors i els preferents, si n'hi ha, al crèdit de l'actor, continuaran subsistents, i també s'entendrà que el rematant els accepta i queda subrogat en la responsabilitat d'aquests, sense que es destine a l'extinció el preu de la rematada.
  
Es fa constar que en prevenció que no hi haguera postor a la primera subhasta, s'ha indicat per a la realització de la segona subhasta, per a la qual valdrà de tipus el 75% de la primera, el dia 8 de maig de 2000, a les 11.00 hores; i per a la tercera subhasta, sense subjecció a tipus, el dia 5 de juny de 2000, a les 11.00 hores.
  
Béns objecte de subhasta:
  
- Habitatge situat a la sisena planta alta, escala B, porta 28, interior, fons, centre, mirant des de l'avinguda. Tipus G. Superfície útil: cinquanta-tres metres vint-i-vuit decímetres quadrats, amb la façana al carrer o avinguda de les Illes Canàries, número 245 (avui 267). Inscrita al Registre de la Propietat de València número 14, al tom 2.403, llibre 226, full 139, finca número 16.566, inscripció tercera.
  
Valorat a l'efecte de subhasta en cinc milions cinc-centes setanta-una mil (5.571.000) pessetes.
  
A l'efecte de donar compliment al que s'estableix en la regla setena, paràgraf darrer de l'article 131, de la Llei Hipotecària, cal entendre que si la notificació personal al deutor o deutors pel que fa a l'anunci de la subhasta no és possible, aquells romanen suficientment assabentats amb la publicació d'aquest edicte.